Bård Harstad

Bård Harstad (født 1973) er en norsk samfunnsøkonom og professor i politisk økonomi ved Stanford University. Han er tidligere professor ved Økonomisk institutt, Universitetet i Oslo samt professor II ved Toulouse School of Economics. Harstad har særlig forsket på politisk økonomi, miljø/klimaøkonomi, og har gjennom publisering i de fremste samfunnsøkonomitidsskriftene utmerket seg som en av de fremste innenfor miljøøkonomi på verdensbasis. Harstad er redaktør for den svært anerkjente journalen Review of Economic Studies.   

Harstad er eneste nordmann som har mottatt alle de tre hovedstipendene til Det europeiske forskningsrådet (ERC): Starting Grant, Consolidator Grant, og Advanced Grant.

Bakgrunn og utdanning 
Harstad har et årsstudium i fysikk og matematikk fra NTNU, og er utdannet samfunnsøkonom fra Universitetet i Oslo. Han skrev doktorgrad i samfunnsøkonomi ved Stockholms Universitet med forskningsopphold ved Harvard University. Han har undervist ved Harvard University, Massachusetts Institute of Technology og Kellogg School of Management, Northwestern University, hvor han ble tildelt The Max McGraw Chair in Management and the Environment.

Priser og utmerkelser 

 2023 HumSam prisen.
 2022 ERC Advanced Grant for Environmental Exploitation of Political Economics.
 2021 Fellow, Econometric Society.
 2021 Fellow, Society for the Advancement of Economic Theory.
 2019 Erik Kempe Award for Conservation Contracts and Political Regimes.
 2019 Fellow, European Economic Association.
 2019 Det Norske Videnskaps-Akademi.
 2016 ERC Consolidator Grant for The Economics and Politics of Conservation.
 2013 Erik Kempe Award for Buy Coal! A Case for Supply-Side Environmental Policy.
 2013 Fridtjof Nansens belønning for yngre forskere. 
 2012 ERC Starting Grant for General Institutional Equilibrium.
 2012 Utpekt som en av de 10 mest fremtredende norske forskere under 40 år i Morgenbladets forskerkåring.
 2008 Agnar Sandmo Junior Visiting Fellowship. 
 2006 Arnbergska Priset for doktorgradsavhandlingen ved Stockholms universitet.

Referanser

Eksterne lenker 

 Hjemmeside Stanford
 morgenbladet.no Regner med politikk portrettintervju i forbindelse med Morgenbladets forskerkåring 14.09.2012

Norske professorer i økonomi
Professorer ved Universitetet i Oslo
Norske samfunnsøkonomer
ERC-stipend